104 ani de la transferul Tezaurului României în Rusia. O mare parte din el a rămas nerestituit.
Pe 12 decembrie 1916, Consiliul de Miniștri aproba transferul tezaurului în Rusia. Comoara dusă în Moscova a fost confiscată după preluarea puterii de către comuniști. Tezaurul cuprindea, printre altele, aurul BNR, colecții de artă și manuscrise.
Un subiect sensibil al istoriei țării noastre rămâne în continuare Tezaurul României. Exact acum 104 ani, pe 12 decembrie 1916, Consiliul de Miniștri aproba transferul tezaurului în Rusia țaristă, pentru a fi în siguranță.Nimeni nu avea să știe, însă, că biletul era doar dus.Tezaurul a fost confiscat după izbucnirea Marii Revoluții din Octombrie și preluarea puterii de către comuniști. Această problemă a marcat relațiile româno–sovietice, iar mai târziu româno–ruse, din ultimul secol.Comoara cuprindea, printre altele, tezaurul Băncii Naționale a României, colecții de artă, manuscrise, arhivele statului și bijuterii. Deși a fost parțial restituit de-a lungul timpului, în două tranșe, cea mai mare parte din tezaurul țării noastre în continuare sub tutela Rusiei.